కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సిక్స్ కొట్టబోయి వికెట్లు తొక్కేసిన అఫ్రిది..!
ఫాస్ట్ బౌలర్ ఖలీల్ అహ్మద్ లెగ్‌సైడ్‌ విసిరిన బౌన్సర్‌ని బ్యాక్‌ఫుట్‌పైకి వెళ్లి ఫుల్ చేయబోయాడు. కానీ.. బంతి అతని బ్యాట్‌కి అందకుండా నేరుగా వికెట్ కీపర్ చేతుల్లోకి వెళ్లగా.. అఫ్రిది పట్టుజారి మిడ్‌వికెట్‌ని తొక్కేశాడు.
Samayam Telugu | Updated:
Jan 14, 2019, 04:26PM IST
సిక్స్ కొట్టబోయి వికెట్లు తొక్కేసిన అఫ్రిది..!
పాకిస్థాన్ మాజీ కెప్టెన్ షాహిద్ అఫ్రిది కామెడీని తలపిస్తూ వికెట్ చేజార్చుకున్నాడు. 2017‌లో అంతర్జాతీయ క్రికెట్‌కి రిటైర్మెంట్ ప్రకటించిన అఫ్రిది.. ప్రైవేట్ టీ20 లీగ్‌లో మాత్రం ఇప్పటికీ తనదైన హిట్టింగ్‌తో సిక్సర్ల మోత మోగిస్తున్నాడు. తాజాగా బంగ్లాదేశ్ ప్రీమియర్ లీగ్‌(బీపీఎల్)లో ఆడుతున్న ఈ పవర్ హిట్టర్.. ప్రత్యర్థి బౌలర్ సంధించిన బౌన్సర్‌ని స్టాండ్స్‌లోకి తరలించే ప్రయత్నంలో అదుపుతప్పి వెనుక ఉన్న వికెట్లను తొక్కేశాడు. కానీ.. థర్డ్ అంపైర్ రిప్లైని పరిశీలించి ఔటిచ్చే వరకూ ఆ తప్పుని అఫ్రిది పసిగట్టలేకపోవడం అందర్నీ ఆశ్చర్యపరిచింది.
బీపీఎల్‌ టోర్నీలో కామిల్లా విక్టోరియన్స్ జట్టు తరఫున ఆడుతున్న అఫ్రిది.. ప్రత్యర్థి జట్టు చిట్టిగాంగ్ వికింగ్స్ ఫాస్ట్ బౌలర్ ఖలీల్ అహ్మద్ లెగ్‌సైడ్‌ విసిరిన బౌన్సర్‌ని బ్యాక్‌ఫుట్‌పైకి వెళ్లి ఫుల్ చేయబోయాడు. కానీ.. బంతి అతని బ్యాట్‌కి అందకుండా నేరుగా వికెట్ కీపర్ చేతుల్లోకి వెళ్లగా.. అఫ్రిది పట్టుజారి మిడ్‌వికెట్‌ని తొక్కేశాడు. దీంతో.. బెయిల్స్ కిందపడినా.. స్టంప్ లైట్స్ లేకపోవడంతో కొన్ని క్షణాల పాటు ఎవరూ గుర్తించలేకపోయారు. కానీ.. ఆ తర్వాత చూసిన వికెట్ కీపర్ హెహజాద్ ఔట్ కోసం అప్పీల్ చేయగా.. ఫీల్డ్ అంపైర్లు ఔట్ నిర్ణయం కోసం థర్డ్ అంపైర్‌‌కి నివేదించారు. దీంతో.. రిప్లైలో అసలు విషయం వెలుగులోకి రాగా.. అప్పటి వరకూ నాటౌట్ అని ధీమాతో ఉన్న అఫ్రిది నిరాశగా పెవిలియన్ బాట పట్టాల్సి వచ్చింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.